সব প্রেমিক-প্রেমিকাদের যে প্রেমদিবস পালন করতে হবে, এমন কোনও কথা নেই। অনেকেই আলাদা করে ভ্যালেন্টাইনস ডে উদ্‌যাপন করেন না। কিন্তু সত্যিই কি সেই কারণেই এবছর প্রেমদিবসটা রণবীরের সঙ্গে কাটালেন না দীপিকা নাকি অন্য কারণ ছিল? 
দু’জনে যে ওইদিন একসঙ্গে ছিলেন না সেটা ফাঁস হল ইনস্টাগ্রামে যখন দীপিকার স্টাইলিস্ট শালিনা নাথানি আপলোড করলেন একটি ছবি। ছবির মতো সাজানো একটি ঘর, ফুলদানিতে লাল গোলাপ, টেবিলে সার্ভ করা হয়েছে ব্রেকফাস্ট (অথবা লাঞ্চ), টেবিলের একদিকে বাথরোব পরে বসে আছেন দীপিকা পাডুকোন, আর অন্যদিকে কে? 

আরও পড়ুন
দীপিকাকে কন্ডোম সঙ্গে রাখতে বললেন বলিউড পরিচালক
সবার সামনে দীপিকাকে চুম্বন করতে চান এই নায়ক

তিনিই এবছর দীপিকার ভ্যালেন্টাইনস ডে ডেট— আর কেউ নন, শালিনা নিজেই। নীচের ছবিটি তিনি আপলোড করেন ইনস্টাগ্রামে এবং লেখেন, ‘আই গট দ্য হটেস্ট ভ্যালেন্টাইন ইন টাউন!’ একদম গার্লি ডেটেই দিনটা কাটালেন দীপিকা। আসলে দীপিকার সঙ্গে শালিনা গিয়েছেন নিউ ইয়র্কে। এবছর নিউ ইয়র্ক ফ্যাশন উইকে আন্তর্জাতিক ডিজাইনার ব্র্যান্ড মাইকেল কোরস-এর শো-তে অংশগ্রহণ করলেন দীপিকা। তাই প্রেমদিবসটা রণবীর-বিহনেই কাটাতে হল দীপিকাকে।